Et bilde som inneholder tekst, nummer, Font, line

Automatisk generert beskrivelse

KRAVSPESIKASJON:

Ut ifra hva vi har lært om målgruppen og den fiksjonelle situasjonen i storyboardet har vi laget en kravspesifikasjon ved hjelp av verktøyet «Microsoft Excel» som inneholder beskrivelser av kravene og forventningene til et prosjekt, produkt eller tjeneste.

Da vi lagde kravspesifikasjon, måtte vi tenke litt fremover og spesielt på målgruppen vår. Vi så for oss at løsningen vår skal være appbasert og/eller et nettsted. Med dette i tankene er det en rekke funksjonskrav som vi følte måtte være på plass for en fremtidig løsning. For det første skal løsningen være lett tilgjengelig. Dette betyr at for mobilbrukere skal den være på Google Play store og Apple App Store, og ikke bare et nettsted. Løsningen skal også være gratis og lett tilgjengelig sånn sett. For det andre skal løsningen tilby anonymitet for alle brukere, hvor det ikke skal være nødvendig å fronte personopplysninger utenom påloggingsprosessen. Vi syntes en eventuell løsning skulle ha et påloggingskrav, både for sikkerhetens skyld, men også fordi det minker sjansen for feilbruk eller misbruk, da disse vil kunne kobles tilbake til en bruker. For det tredje bør løsningen også ha en søkefunksjon eller et filter som gjør det mulig å filtrere eller søke seg til for eksempel sin egen by, kommune, fylke, eller liknende. Videre ønsker vi at løsningen skal kommunisere godt med målgruppen, både det å informere om at løsningen finnes, men også de ulike tjenestene som finnes innenfor løsningen. Til slutt, ønsker vi at det skal være mulighet for samarbeid med relevante organisasjoner, myndigheter og frivillige, for å styrke løsningens effekt.

Løsningen skal også ha noen tekniske krav. Ettersom den skal være appbasert, skal den være tilgengelig på både mobil og nettbrett, hvor både IOS og Android skal være støttede plattformer. Med tanke på appstøtte, bør også appen ha et varslingssystem, som brukeren selv kan velge å ha aktivert, eller ikke. Det ble tidligere nevnt innlogging, hvor de tekniske kravene til denne er; e-post og passord. Her kunne man selvfølgelig gjort det sikrere med Bank ID eller tofaktorautentisering. Grunnen til at vi gikk bort fra denne tanken på grunn av tilgjengelighet og enkelhet. Vi ser for oss at en løsning med vanskelig innlogging vil skremme bort mange brukere, da det ikke vil være så lett som man skulle ønsket.

Av våre kravkategorier er designkrav den siste. Det første kravet her er, brukervennlighet. Løsningen skal være brukervennlig og enkel for målgruppen å bruke, med både intuitivt grensesnitt og navigasjon, men også grensesnittet skal være responsivt og universelt på alle nevnte enhetene og plattformene. Løsningen skal også ha godt med merknader, som gir brukeren tilstrekkelig med informasjon om hva som tilbys, og grundig informasjon om produktene løsningen tilbyr. Sist, men ikke minst, syntes vi det er viktig at en løsning skal ta hensyn til personer med ulike funksjonshemminger. Løsningen skal derfor ha et fokus på tilgjengelighet.

Samlet sett vil oppfyllelsen av disse kravene bidra til å sikre at løsningen er tilpasset målgruppen, enkel å bruke, og i stand til å levere verdifullt innhold og tjenester til brukerne.